ΓΡΑΠΤΗ ΕΡΩΤΗΣΗ E-3446/02

υποβολή: Olivier Dupuis (NI) προς το Συμβούλιο

(6 Δεκεμβρίου 2002)

Θέμα: Σύνοδος κορυφής ΕΕ-Ρωσίας

Κατά τη διάρκεια της τελευταίας συνόδου κορυφής που έλαβε χώρα στις Βρυξέλλες στις 11 Νοεμβρίου 2002, το Συμβούλιο δεν κατέφυγε, ως είθισται, στις δικές τουπηρεσίες για την κάλυψη της διερμηνείας από τα ρωσικά προς τις κοινοτικές γλώσσες των λόγων των καλεσμένων, δηλαδή του προέδρου και της αντιπροσωπείας της Ρωσικής Ομοσπονδίας. Είναι πράγματι αξιοπερίεργο ότι διερμηνείς των καλεσμένων κάλυψαν τη διερμηνεία από και προς τη ρωσική γλώσσα. Εξάλλου, στο πλαίσιο της συνόδου κορυφής, ο πρόεδρος Πούτιν απηύθυνε κατά τη συνέντευξη Τύπου, που διοργανώθηκε μετά το πέρας της συνόδου, ιδιαίτερα ρατσιστικά, προσβλητικά και μάλιστα απειλητικά λόγια σε κάποιο δημοσιογράφο της Ευρωπαϊκής Ένωσης, δηλώνοντας συγκεκριμένα Αν είστε έτοιμος να γίνετε φανατικός ισλαμιστής και να κάνετε περιτομή, τότε σας προσκαλώ στη Μόσχα. Η χώρα μας είναι πολυθρησκευτική καιπάρχουν ειδικοί και για το ζήτημα αυτό. Θα σας συνιστούσα ναποστείτε την επέμβαση αυτή, έτσι ώστε να μην ξαναφυτρώσει τίποτα. Τα λόγια αυτά δεν μεταφράστηκαν από τους Ρώσους διερμηνείς και δεν δημοσιοποιήθηκαν στην Ευρώπη, παρά μόνο μετά από αναφορά σε αυτά από τα ρωσικά μέσα ενημέρωσης.

Δεδομένου ότι μία παγιωμένη διπλωματική παράδοση, τόσο στα κράτη μέλη όσο και στα όργανα της Ένωσης,ποδεικνύει ότι η διερμηνεία προς τη γλώσσα ή τις γλώσσες του καλεσμένου κράτους ή οργάνου εξασφαλίζεται από τιςπηρεσίες αυτών, κατά μείζονα λόγο σε συνεδριάσεις σημασίας όπως της παρούσης, ποιοι είναι οι λόγοι που οδήγησαν το Συμβούλιο να παραβιάσει στη σύνοδο κορυφής ΕΕ-Ρωσίας αυτόν τον ιερό και ορθό κανόνα που διέπει τις διεθνείς σχέσεις· Επιπλέον, διαμαρτυρήθηκε επίσημα το Συμβούλιο ενώπιον των ρωσικών αρχών και της Διεθνούς Ενώσεως Διερμηνέων Συνεδρίων (AIIC), ώστε να επιβάλουν κυρώσεις για την προφανή αυτή παραβίαση των κανόνων δεοντολογίας από μέρους των Ρώσων διερμηνέων και ιδίως του κανόνα που προβλέπει οι διερμηνείς να μεταφράζουν εξ ολοκλήρου τους εκφωνηθέντες λόγους· Τέλος, τι συμπεράσματα εξήγαγε το Συμβούλιο σχετικά με το ρατσιστικό, προσβλητικό και μάλιστα απειλητικό ύφος των λόγων που εκφώνησε ο πρόεδρος της Ρωσικής Ομοσπονδίας κατά τη διάρκεια της συνέντευξης Τύπου της 11ης Νοεμβρίου 2002 στις Βρυξέλλες·

Απάντηση

(5 και 6 Μαΐου 2003)

Το Συμβούλιο επισημαίνει στον αξιότιμο κύριο Βουλευτή ότι η Διάσκεψη κορυφής ΕΕ-Ρωσίας έγινε σε έκτακτες περιστάσεις στα πλαίσια του Συμβουλίου, αφού η Προεδρία μετέφερε την τελευταία στιγμή τη διάσκεψη από την Κοπεγχάγη στις Βρυξέλλες.

Όσον αφορά τη διερμηνεία, το Συμβούλιο έχει ακολουθήσει ως πρακτική στις συνόδους του να διασφαλίζει την ταυτόχρονη διερμηνεία μόνο από διερμηνείς που προέρχονται από την Κοινή Υπηρεσία Διερμηνείας Συνεδριάσεων (ΚΥΔΣ) προκειμένου να εξασφαλίζεται η ποιότητα. Η πρακτική αυτή ακολουθείται από τις αντίστοιχες Προεδρίες για τη διοργάνωση συνεδριάσεωνψηλού επιπέδου, όπως διμερείς συσκέψεις κορυφής μεταξύ της ΕΕ και τρίτων χωρών. Δεν πρόκειται ωστόσο για ιερό και απαράβατο κανόνα, και σε έκτακτες περιστάσεις, η Προεδρία έχει τύχει να δεχτεί, μετά από συνεννόηση με το ΚΥΔΣ, να παράσχει η φιλοξενούμενη αντιπροσωπία την ταυτόχρονη ερμηνεία.

Στην πρόσφατη διάσκεψη κορυφής ΕΕ-Ρωσίας, η ταυτόχρονη διερμηνεία έγινε από τους διερμηνείς της ΚΥΔΣ και η ρωσική αντιπροσωπία έκανε την διερμηνεία στα αγγλικά μετά από αίτημα του Προέδρου Πούτιν.

Οι ίδιοι διερμηνείς έκαναν συνεπώς την ταυτόχρονη διερμηνεία της δήλωσης του Προέδρου Πούτιν στη διάσκεψη τύπου, με την οποία έληξε η Διάσκεψη Κορυφής. Όσον αφορά το επίπεδο της διερμηνείας κατά τη διάρκεια της διάσκεψης κορυφής, το Συμβούλιο δεν διατύπωσε κανένα παράπονο ούτε στις ρωσικές αρχές, ούτε στη Κοινή Υπηρεσία Διερμηνείας Συνεδριάσεων.

Δεν αποτελεί ωστόσο πολιτική του Συμβουλίου να σχολιάζει τις δηλώσεις που κάνουν στον τύπο οι φιλοξενούμενοι Αρχηγοί Κρατών.